CELEX: C2004/106/146
Language: fi
Date: 2004-04-30 00:00:00
Title: Asia T-76/04: BactriaIndustriehygiene-Service Verwaltungs GmbH:n 17.2.2004 Euroopanyhteisöjen komissiota vastaan nostama kanne

30.4.2004   
            
            
               FI
            
            
               Euroopan unionin virallinen lehti
            
            
               C 106/74
            
         Bactria Industriehygiene-Service Verwaltungs GmbH:n 17.2.2004 Euroopan yhteisöjen komissiota vastaan nostama kanne
   (Asia T-76/04)
   (2004/C 106/146)
   Oikeudenkäyntikieli: englanti
   Bactria Industriehygiene-Service Verwaltungs GmbH, kotipaikka Kirchheimboladen (Saksa), on nostanut 17.2.2003 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajat ovat asianajajat K. Van Maldegem ja C. Mereu.
   Kantaja vaatii, että yhteisöjen ensimmäisen oikeusasteen tuomioistuin
   
               —
            
            
               kumoaa biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun kymmenvuotisen työohjelman toisesta vaiheesta ja asetuksen (EY) N:o 1896/2000 muuttamisesta 4 päivänä marraskuuta 2003 annetun komission asetuksen (EY) N:o 2032/2003 3 artiklan (ja liitteen II), 4 artiklan 2 kohdan, 5 artiklan 3 kohdan, 10 artiklan 2 kohdan toisen alakohdan, 11 artiklan 3 kohdan, 13 artiklan ja 14 artiklan 2 kohdan,
            
         
               —
            
            
               toteaa, että biosidituotteiden markkinoille saattamisesta 16 päivänä helmikuuta 1998 annetun Euroopan parlamentin ja neuvoston direktiivin 98/8/EY 9 artiklan a kohta, 10 artiklan 3 kohta, 11 artikla ja 16 artiklan 1 kohta ovat lainvastaisia ja että niitä ei sovelleta kantajaan,
            
         
               —
            
            
               toteaa, että biosidituotteiden markkinoille saattamisesta annetun Euroopan parlamentin ja neuvoston direktiivin 98/8/EY 16 artiklan 2 kohdassa tarkoitetun ohjelman ensimmäisestä vaiheesta 7 päivänä syyskuuta 2000 annetun komission asetuksen (EY) N:o 1896/2000 6 artiklan 2 kohta on lainvastainen ja että sitä ei sovelleta kantajaan,
            
         
               —
            
            
               velvoittaa vastaajan korvaamaan kantajalle riitautetun toimenpiteen säätämisestä ja voimaantulosta aiheutuneesta vahingosta määrän, jonka ilmoitetaan väliaikaisesti olevan 1 euro sovellettavine korkoineen, kunnes vahingon tarkka määrä saadaan laskettua tarkasti ja määritettyä,
            
         
               —
            
            
               velvoittaa neuvoston korvaamaan kaikki tästä oikeudenkäynnistä aiheutuvat oikeudenkäyntikulut.
            
         Oikeudelliset perusteet ja pääasialliset perustelut:
   Oikeudelliset perusteet ja pääasialliset perustelut ovat samat kuin asiassa T-75/04.